stanford-oval/wikipedia huggingface dataset:
Bulgarian kansantasavalta
Puhdistukset

Vallankaappauksen jälkeen toimintansa aloittanut kommunismin vastainen vastarintaliike ja epäluotettavat upseerit Bulgarian armeijassa olivat joutuneet pian vallankaappauksen jälkeen vangituiksi ja osittain myös teloitetuiksi. Poliittiset vastustajat oli tehty vaarattomiksi turvautumalla tarvittaessa koviinkin otteisiin. Agraaripuolueen johtaja Nikola Petkov oli teloitettu 23. syyskuuta vuonna 1947. BKP saattoikin  juhlia sosialismin Bulgariassa saavuttamaa täydellistä hallintaa joulukuussa vuonna 1948 pidetyssä puoluekokouksessa.
Vuonna 1949 aloitettiin BKP:n sisäiset puhdistukset ja uskonnollisten yhteisöjen toiminnan rajoittaminen. Traitšo Kostov oli kuuluisin puhdistusten uhriksi vuonna 1949 joutunut kommunisti. Vălko Tšervenkov jatkoi vuonna 1949 menehtyneen Dimitrovin aloittamaa puoluepuhdistusta, jossa neljän vuoden sisällä erotettiin 100 000 BKP:n 460 000 jäsenestä. Papisto joutui perustuslain takaamasta uskonnonvapaudesta huolimatta vainon kohteeksi, koska sen yhteyksiä länteen haluttiin rajoittaa. Keväällä 1949 hyväksyttiin laki, jolla uskonnolliset yhteisöt määrättiin valtion valvonnan alaisiksi. Protestanttisten kirkkojen papeista 15 joutui pidätetyiksi. Heitä syytettiin oikeudessa vakoilusta ja muista rikoksista, ja he joutuivat teloitetuiksi. Hieman myöhemmin katolisen kirkon pappeja syytettiin vakoilusta Vatikaanin hyväksi ja kommunisminvastaisen propagandan levittämisestä. Teloitettujen joukossa oli piispa Jevgeni Bosilkov.
Kansanarmeija

Pariisin rauhansopimus, joka solmittiin vuonna 1947, asetti rajoituksia Bulgarian armeijalle. Rajoitukset kuitenkin ohitettiin Neuvostoliiton suostumuksella, kun kylmä sota alkoi. Vuonna 1955 Bulgaria liittyi Varsovan liittoon. Živkovin pääsihteerikaudella Bulgarian asetarviketeollisuutta kehitettiin voimakkaasti Neuvostoliiton tuella. Puolustusmenot olivat 1980-luvulla 7–8 % bruttokansantuotteesta. Armeijan vahvuus vuonna 1989 oli 118 000 sotilasta, 2 200 tankkia, 2 400 miehistönkuljetusajoneuvoa, 70 ilmapuolustusjärjestelmää ja 230 lentokonetta.
Talous

Suuret teollisuusyritykset, pankit ja vakuutuslaitokset kansallistettiin, ja vähittäiskauppaa varten perustettiin valtion monopoliyhtiöitä. Yksityinen omistus sallittiin vain sillä ehdolla, ettei siitä ollut haittaa yleiselle edulle. Bulgarian taloutta ryhdyttiin kehittämään viisivuotissuunnitelmien avulla siten, että raskasta teollisuutta suosittiin maatalouden ja muun teollisuuden kustannuksella. Vuoden 1948 loppuun mennessä noin 85 % Bulgarian teollisesta tuotannosta oli siirtynyt valtion hallintaan ja noin 7 % osuustoiminnallisille organisaatioille. BKP perusti myös yleisen keskusammattijärjestön, johon kaikki ammattiliitot ohjattiin liittymään. Tammikuussa vuonna 1949 Bulgaria liittyi Keskinäisen taloudellisen avun neuvostoon. Teollistuminen ja maatalouden kollektivisointi etenivät nopeasti 1950-luvun alussa. Raskaan teollisuuden ja kaivosteollisuuden tuotanto kasvoi merkittävästi. Vuonna 1950 viljelyskelpoisesta maasta 43 % oli kollektivisoitu eli liitetty osaksi valtion omistamia maatiloja. Vuonna 1958 prosenttiosuus oli jo 90. Kulutus- ja elintarviketarviketuotantoon ryhdyttiin panostamaan vuodesta 1958 alkaen, ja vuosina 1964–1968 talouden tehokkuuteen alettiin kiinnittää huomiota viemällä läpi uudistuksia, jotka vapauttivat suunnitelmataloutta. Myös matkailun kehittäminen alkoi 1960-luvulla. Yritykset vapauttaa suunnitelmataloutta johtivat Bulgarian velkaantumiseen läntisille pankeille. Korkeimmillaan velka oli 97 miljoonaa dollaria. Neuvostoliitto auttoi Bulgariaa selviämään veloistaan sallimalla kullan ja hopean tuonnin.
Bulgarian kansantalouden kehitys sidottiin Neuvostoliittoon pitkäaikaisilla sopimuksilla, ja etusijalle talouden kehittämisessä nousivat tiede ja teknologia. Talous kehittyi 1970-luvulla maaseudulla toteutettujen rakennusprojektien ja elektroniikkateollisuuden kasvun avulla. Vuonna 1988 enää alle 20 % työvoimasta sai elantonsa maataloudesta. Vaikka Bulgarian talous koneellistui, teknologia kehittyi ja tuottavuus kasvoi korkealle huomioiden maan vähäiset luonnonvarat ja matalan lähtötason, elintaso Bulgariassa pysyi alhaisena suhteessa muihin Länsi- ja Itä-Euroopan valtioihin.
Väestö

Bulgaria oli perinteisesti monen uskonnon maa. Valtaosa väestöstä kuului ortodoksiseen kirkkoon. Suurin vähemmistö olivat muslimit, joita oli noin 10 % väestöstä. Juutalaiset olivat olleet merkittävä uskonnollinen vähemmistö ennen toista maailmansotaa, mutta lähes kaikki muuttivat pois Bulgariasta viimeistään silloin, kun Israelin valtio perustettiin.
Vuoden 1984 lopulla 1950-luvun puolivälissä aloitettu turkkilaisvähemmistön bulgarialaistaminen kiihtyi jälleen. Heitä painostettiin muuttamaan nimensä slaavilaisiksi ja kiellettiin puhumasta turkkia julkisilla paikoilla. Lisäksi turkinkielistä julkaisutoimintaa ja turkinkielisiä radiolähetyksiä rajoitettiin. Yli 300 000 turkkilaisvähemmistöön kuuluvaa bulgarialaista pakeni vainoa Turkkiin vuonna 1989, kun Turkki oli luvannut ottaa pakolaisia vastaan.
Kulttuuri

Taide oli Bulgarian kansantasavallassa valtion rahoittamaa. Varsinkin kansanmusiikki, nukketeatteri ja elokuva kehittyivät valtion rahoittamina. Atanas Slalov oli tunnettu runoilija, Jordan Raditškov tunnettu kirjailija.
Kommunistivallan loppu

Neuvostoliiton johtoon maaliskuussa 1985 valittu Mihail Gorbatšov käynnisti uudistuksillaan prosessin, joka johti Bulgarian kommunistipuolueen kannatuksen katoamiseen vuonna 1989. Kansan tyytymättömyyttä oli kasvattanut heikentynyt taloustilanne. Vuonna 1989 järjestetyt julkiset mielenosoitukset vaativat siirtymistä monipuoluejärjestelmään. Vuoden lopussa Todor Živkov, joka vastusti ehdotettuja uudistuksia, joutui eroamaan BKP:n johdosta puolueen sisäisen muutospaineen vuoksi. BKP aloitti tammikuussa vuonna 1990 Petăr Mladenovin johdolla neuvottelut puolueeksi järjestäytyneen opposition kanssa. Neuvotteluissa sovittiin uudesta perustuslaista ja monipuoluevaalien järjestämisestä kesäkuussa. Huhtikuussa BKP muutti nimensä Bulgarian sosialistipuolueeksi. Uusi perustuslaki hyväksyttiin kansalliskokouksessa 12. heinäkuuta 1991, jolloin Bulgariasta tuli parlamentaarinen tasavalta.
Aiheesta muualla

Kuvia tai muita tiedostoja aiheesta Bulgarian kansantasavalta Wikimedia Commonsissa
Museum of Art from the Socialist Period — National Gallery
Bulgarian teollisuutta esittelevä kartta vuodelta 1984.
Bubbling Boilers

| Bubbling Boilers> Thomas & Friends in 4-D: Bubbling Boilers |
| --- | --- |

Ohjaaja:  Don Spencer
Käsikirjoittaja:  Ian McCue
Tuottaja:   Jennifer Hill  Ian McCue 
Säveltäjä:  Chris Renshaw
Valmistustiedot
Tuotantoyhtiö:   Arc Productions  HIT Entertainment 
Ensi-ilta:  2016
Kesto:  9 min
Aiheesta muualla
IMDb 
Infobox OKNimi-testi OK: 
Bubbling Boilers (engl. Thomas & Friends in 4-D: Bubbling Boilers) on lyhyt brittiläinen animaatioelokuva vuodelta 2016, joka perustuu televisiosarjaan Tuomas Veturi. Elokuvan tietokoneanimaation on tehnyt Arc Productions.
Ääninäyttelijät

| 0 | 1 | 2 |
| --- | --- | --- |
|  John Hasler   | … |  Keith Wickham   |
|  Jules de Jongh   | … |  Steven Kynman   |
|  Matt Wilkinson   | … |  Joseph May   |
|  Rob Rackstraw   | … |  Jules de Jongh   |
|  David Menkin   | … |  Keith Wickham   |
Aiheesta muualla

Bubbling Boilers Internet Movie Databasessa (englanniksi)
Christien Anholt

Christien Alexis Anholt (s. 25. helmikuuta 1971) on brittiläinen näyttelijä, joka tunnetaan ennen kaikkea Nigel Baileyn roolista televisiosarjassa Aarteenmetsästäjä. Hän on Tony Anholtin poika.
Aiheesta muualla

Christien Anholt Internet Movie Databasessa. (englanniksi)
Christina (lehti)

Christina on kristillinen erityisesti naisille tarkoitettu aikakauslehti. Sitä julkaisee ja kustantaa Taivas TV7 ja lehti ilmestyy kuusi kertaa vuodessa. Lehti määrittelee itsensä raamatullista linjaa noudattavaksi.
Lehden päätoimittajana on Mirja Ojares, aikaisemmin päätoimittajana on ollut Laila Tienhaara.
Aiheesta muualla

Christina-lehden kotisivut
Clorinda Matto de Turner

| Clorinda Matto de Turner |
| --- | --- |

Henkilötiedot
Syntynyt: 11. syyskuuta 1852 Cuzco, Peru
Kuollut: 25. lokakuuta 1909 Buenos Aires, Argentiina
Kirjailija
Tuotannon kieli: espanja
Pääteokset:  Aves sin nido (1889)
Aiheesta muualla
Löydä lisää kirjailijoitaKirjallisuuden teemasivulta
Clorinda Matto de Turner (11. syyskuuta 1852 – 25. lokakuuta 1909) oli perulainen kirjailija. Matto de Turnerin vuonna 1889 julkaistu ehkä tunnetuin teos Aves sin nido kritisoi maan kirkkoa ja alkuperäisväestön kohtelua.
Elämäkerta

Clorinda Matto syntyi 11. syyskuuta 1852 Cuzcossa Perussa, jossa hänen perheensä omisti haciendan.
Vuonna 1871 Matto avioitui brittiläisen kauppias Joseph Turnerin kanssa ja pari muutti Cuzcosta Tintaan. Saman vuosikymmenen aikana Matto de Turner alkoi kirjoittaa nimimerkkiä käyttäen. Joseph Turner kuoli vuonna 1881 ja joitakin vuosia myöhemmin leskeksi jääneestä Matto de Turnerista tuli Perun tuolloin johtavan kirjallisuuslehden El Perú Ilustradon julkaisia.
Matto de Turner julkaisi lopulta teoksen Aves sin nido (1889), jossa hän arvosteli kovin sanoin kirkkoa Perun alkuperäisväestön hyväksikäytöstä. Kritiikin takia maan katolinen kirkko ekskommunikoi Turnerin ja tämä joutui eroamaan tehtävistään El Perú Ilustrado-lehdessä. Aves sin nido-teoksen ohella Matto de Turnerin muita teoksia olivat esimerkiksi Indole (1891) ja Herencia (1895). Häntä on pidetty merkittävimpien 1800-luvun perulaisten kirjailijoiden joukossa. Lopulta Turner lähti Perusta eläen sittemmin Chilessä ja Argentiinassa. Turner opetti sittemmin kirjallisuutta Argentiinan pääkaupunki Buenos Airesissa ja kiersi myös Euroopassa antamassa luentoja kirjallisuudesta.
Turner kuoli Argentiinan Buenos Airesissa 25. lokakuuta 1909.
Matto de Turner valokuvassa 1890-luvulta.
Catherine Oxenberg

| Catherine Oxenberg |
| --- | --- |
 Catherine Oxenberg vuonna 2012.
Henkilötiedot
Syntynyt: 22. syyskuuta 1961 (ikä 63)  New York
Ammatti:  näyttelijä
Puoliso:  Robert Evans (1998) Casper Van Dien (1999–2015)
Näyttelijä
Taiteilijanimet:  Catherine Van Dien
Aktiivisena:  1982–
Merkittävät roolit:  Amanda Carrington  (Dynastia)
Aiheesta muualla
Viralliset kotisivut
IMDb 
Elonet
Catherine Oxenberg (s. 22. syyskuuta 1961 New York) on yhdysvaltalainen näyttelijä. Hän on syntynyt New Yorkissa mutta varttunut Lontoossa. Oxenbergin äiti on Jugoslavian prinsessa Jelisaveta Karađorđević, joka on Walesin prinssi Charlesin pikkuserkku.
Oxenberg esitti perhetuttuaan prinsessa Dianaa vuonna 1982 valmistuneessa televisioelokuvassa The Royal Romance of Charles and Diana. Sittemmin hän tuli tunnetuksi saippuasarjasta Dynastia, jossa hän näytteli Amanda Carringtonia. Tuottaja Aaron Spelling irtisanoi Oxenbergin vuonna 1986, minkä jälkeen Amandan rooliin palkattiin uusi näyttelijä Karen Cellini.
Vuonna 2005 Oxenberg esiintyi tositelevisiosarjassa Vaimoni on prinsessa, jossa kuvattiin hänen ja näyttelijä Casper Van Dienin uusperhettä. Pari oli naimisissa vuosina 1999–2015. Heillä on kaksi yhteistä lasta: Maya (s. 2001) ja Celeste (s. 2003). Oxenbergilla on lisäksi tytär India (s. 1991).
Oxenbergin ensimmäinen aviopuoliso oli elokuvatuottaja Robert Evans, mutta heidän liittonsa kesti vain 9 päivää.
Oxenberg oli julkisuudessa yksi NXIVM-kulttitapauksen paljastajista.
Suomalainen Aurora Karamzin on eräs Oxenbergin esivanhemmista.
Filmografia > Elokuvat

| 0 | 1 | 2 | 3 |
| --- | --- | --- | --- |

| Vuosi | Suomenkielinen nimi | Alkuperäinen nimi | Rooli |
| 1988 | The Lair of the White Worm | The Lair of the White Worm | Eve Trent |
| 1990 | Overexposed | Overexposed | Kristin |
| 1999 | Omega-koodi | The Omega Code | Cassandra Barashe |
| 2000 | Hurskauden hinta | Sanctimony | Susan Renart |
| 2008 | Starship Troopers: Marauder | Starship Troopers 3: Marauder | teknikko |
Filmografia > Televisioelokuvat

| 0 | 1 | 2 | 3 |
| --- | --- | --- | --- |

| Vuosi | Suomenkielinen nimi | Alkuperäinen nimi | Rooli |
| 1982 | The Royal Romance of Charles and Diana | The Royal Romance of Charles and Diana | lady Diana Spencer |
| 1987 | Still Crazy Like a Fox | Still Crazy Like a Fox | Nancy |
| 1987 | Loma Roomassa | Roman Holiday | prinsessa Elysa |
| 1989 | Uimapukukierros | Swimsuit | Jade Greene |
| 1989 | Vaarojen paratiisi | Trenchcoat in Paradise | Lisa Duncan |
| 1990 | Bony – aavistus vaarasta | Bony | Angela Hemmings |
| 1991 | Skorpionin merkki | Ring of Scorpio | Fiona Matthews McDonald |
| 1991 | K-9000 | K-9000 | Aja Turner |
| 1992 | Sexual Response | Sexual Response | Kate |
| 1992 | Charles and Diana: Unhappily Ever After | Charles and Diana: Unhappily Ever After | prinsessa Diana |
| 1993 | Harhautus | Rubdown | Jordy |
| 1994 | Petoksen pyörre | Treacherous Beauties | Simone Hollister |
| 1998 | Catch Me If You Can | Catch Me If You Can | Tina Walcott |
| 1999 | Boys Will Be Boys | Boys Will Be Boys | Patsy Parker |
| 1999 | Arthur's Quest | Arthur's Quest | Morgana |
| 1999 | Time Served | Time Served | Sarah McKinney |
| 1999 | The Collectors | The Collectors | Det Bailey |
| 1999 | Paholaisen kuriirit | Thrill Seekers / The Time Shifters | Thrill Seekers -yrityksen edustaja |
| 2000 | Road Rage | Road Rage / A Friday Night Date | metsäpalvelujen työntekijä |
| 2001 | The Flying Dutchman | The Flying Dutchman | Lacy Anderson |
| 2001 | Ihmeitä tekevät kortit | The Miracle of the Cards | Marion Shergold |
| 2002 | Perilous | Perilous | Sasha |
| 2002 | The Vector File | The Vector File | Margaret |
| 2005 | Premonition | Premonition | Kate Barnes |
| 2010 | The Dog Who Saved Christmas Vacation | The Dog Who Saved Christmas Vacation | Dottie McGovern |
| 2014 | Sleeping Beauty | Sleeping Beauty | kuningatar Violet |
| 2015 | Sharktopus vs. Whalewolf | Sharktopus vs. Whalewolf | Reinhardt |
Filmografia > Televisiosarjat

| 0 | 1 | 2 | 3 | 4 |
| --- | --- | --- | --- | --- |

| Vuosi | Suomenkielinen nimi | Alkuperäinen nimi | Rooli | Jaksot |
| 1984 | Cover Up – peitetarina | Cover Up | Michelle Lloyd | 1 jakso |
| 1984 | Lemmenlaiva | The Love Boat | Monika Blackbird | 2 jaksoa |
| 1984–1986 | Dynastia | Dynasty | Amanda (Bedford) Carrington | 53 jaksoa |
| 1986 | Lemmenlaiva | The Love Boat | Carrie Barton | 2 jaksoa |
| 1993–1994 | Acapulco H.E.A.T. | Acapulco H.E.A.T. | Ashley Hunter-Coddington | 22 jaksoa |
| 1995 | Nanny | The Nanny | Sydney Mercer | 1 jakso |
| 2000 | Baywatch | Baywatch | Erika | 1 jakso |
| 2005 | Vaimoni on prinsessa | I Married a Princess | oma itsensä | 13 jaksoa |
| 2005 | Hoidon tarpeessa | Out of Practice | Claudia Penchant | 1 jakso |
| 2006–2007 | Watch Over Me | Watch Over Me | Leandra Thames | 64 jaksoa |
Aiheesta muualla

Catherine Oxenbergin viralliset kotisivut (englanniksi)
Catherine Oxenberg Internet Movie Databasessa. (englanniksi)
Catherine Oxenberg Elonetissä.
Cebu Pacific

| Cebu Pacific Air |
| --- | --- |

 IATA: 5J  –  ICAO: CEB 
Kutsukoodi:  CEBU
Perustettu:  26. elokuuta 1988 nimellä Cebu Air
Laivaston koko:  69
Kohteiden määrä:  52
Tunnuslause:  Let's Take to the Sky
Solmukohdat:   Ninoy Aquinon kansainvälinen lentoasema (Manila)  Mactan-Cebu lentoasema (Cebu)  Clarkin kansainvälinen lentoasema (Angeles)  Francisco Bangoyn lentoasema (Davao)  Iloilon kansainvälinen lentoasema  Kalibon kansainvälinen lentoasema 
Emoyhtiö:  JG Summit Holdings, Inc.
Kotipaikka:   Ninoy Aquinon kansainvälinen lentoasema Pasay, Filippiinit
Avainhenkilö(t):   John Gokongwei, Jr Ricardo J. Romulo Lance Gokongwei (Toimitusjohtaja)
Yhtiön sivut:  http://www.cebupacificair.com
Cebu Air, Inc. (yleiskielessä pelkkä Cebu Pacific Air) on filippiiniläinen halpalentoyhtiö. Yhtiö operoi lähinnä Filippiinien saarten välillä 34 kohteeseen, mutta lentää myös kansainvälisiä lentoja 19 kohteesta, muun muassa Taipeista, Hongkongista ja Shanghaista.
Turvallisuuden laiminlyönnin vuoksi yhtiö ei ole saanut operoida Euroopan unionin jäsenmaiden alueella 31.3.2010 lähtien. Kielto kuitenkin poistettiin vuonna 2014.
Laivasto

Laivaston keski-ikä heinäkuussa 2022 on 5,3 vuotta.
| Konetyyppi | Lukumäärä | Tilauksia | Huomautuksia |
| --- | --- | --- | --- |
| Airbus A320-200 | 20 | — |  |
| Airbus A320neo | 8 | 7 |  |
| Airbus A321-200 | 7 | — |  |
| Airbus A321neo | 10 | 22 |  |
| Airbus A321XLR | — | 10 | Toimitukset alkavat vuonna 2024. |
| Airbus A330-300 | 5 | — |  |
| Airbus A330-900 | 3 | 13 |  |
| ATR 72-600 | 14 | — | Liikennöitsijänä Cebgo. |
| Yhteensä | 67 | 42 |  |
| Konetyyppi | Lukumäärä | Tilauksia | Huomautuksia |
| --- | --- | --- | --- |
| ATR 72-500F | 2 | — | Liikennöitsijänä Cebgo. |
| Yhteensä | 2 | 0 |  |
Tilastot

Cebu Pacific matkustajamäärät ovat lisääntyneet joka vuosi. Yhtiö pyrkii lisäämään matkustajamääriä entisestään uusien kaukokohteiden avulla vuonna 2013.
| Vuosi | Matkustajat | Kasvu |
| --- | --- | --- |
| 2006 | 3 456 000 |  |
| 2007 | 5 490 267 | +58,8 % |
| 2008 | 6 750 000 | +23,0 % |
| 2009 | 8 760 000 | +29,7 % |
| 2010 | 10 460 000 | +19,4 % |
| 2011 | 11 940 000 | +14,1 % |
Onnettomuudet

2. helmikuuta 1998 Cebu Pacific Airin lento 387 Manilasta Cagayan de Oroon putosi vuoristoon lähellä Mount Sumagayaa. Onnettomuudessa kuolivat kaikki 104 ihmistä.
Aiheesta muualla

Wikimedia Commonsissa on kuvia tai muita tiedostoja aiheesta .
Cebu Pacificin Airbus A320-200 Mactan-Cebun kansainvälisellä lentoasemalla.
Cebu Pacificin Airbus A330-300 laskeutumassa Ninoy Aquinon kansainväliselle lentoasemalle.
Cebu Pacificin Airbus A330-900 laskeutumassa Ninoy Aquinon kansainväliselle lentoasemalle.
Cebu Pacificin ATR 72-600.
Cebu Pacificin entinen Airbus A319 laskeutumassa Tagbilaran kaupunkiin.
Cora Diamond

Cora Diamond (s. 30. lokakuuta 1937 New York) on yhdysvaltalainen filosofi. Diamond on kirjoittanut filosofiaan liittyvän kirjan, Reading Wittgenstin with Anscombe, Going On to Ethics.
DCL

DCL voi tarkoittaa seuraavia:
Data control language, ohjelmointikieli
Digital Command Language, ohjelmointikieli
Devices for Connection of Luminaires, valaisinten kytkentästandardi, johon liittyy myös DCL-valaisinpistotulppa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”DCL”, voi hakea sivunnimihaulla, laajalla sivunnimihaulla tai tekstihaulla.
Christian Berg

| Christian Berg |
| --- | --- |
 Berg vuonna 1964.
Henkilötiedot
Syntynyt: 27. marraskuuta 1893
Kuollut: 27. marraskuuta 1976 (83 vuotta)
Ammatti:  kuvanveistäjä, taidemaalari
Christian Berg (27. marraskuuta 1893 – 27. marraskuuta 1976) oli ruotsalainen kuvanveistäjä ja taidemaalari. Hän valmistui Kuninkaallisesta taidekorkeakoulusta vuonna 1919 ja teki 1920-luvulla opintomatkoja Euroopan mantereelle, missä hän omaksui modernistista ja abstraktia tyyliä.
Teoksia

Solbåten, Tukholma
Torso, Helsingborgin kaupunginteatteri
Monomentalfgur, Moderna Museet
Omakuva (1941)
Wiwen Nilssonin muotokuva (1943)
Aiheesta muualla

Kuvia tai muita tiedostoja aiheesta Christian Berg Wikimedia Commonsissa
Cesare Salvadori

| Mitalit | Mitalit | Mitalit |  |
| --- | --- | --- | --- |
|  Salvadori vuonna 1968. |  Salvadori vuonna 1968. |  Salvadori vuonna 1968. |  |
Maa:  Italia
Miesten miekkailu
|  Olympialaiset  |  Olympialaiset  |  Olympialaiset  |  |
|  Kultaa | München 1972 | säilä, joukkuekilpailu |  |
|  Hopeaa | Tokio 1964 | säilä, joukkuekilpailu |  |
|  Hopeaa | México 1968 | säilä, joukkuekilpailu |  |
Cesare Salvadori (22. syyskuuta 1941 Torino – 8. elokuuta 2021 Torino) oli italialainen miekkailija ja olympiavoittaja.
Salvadori voitti säilän joukkuekilpailussa olympiakultaa Münchenissä 1972 ja olympiahopeaa Tokiossa 1964 sekä Méxicossa 1968. MM-kilpailuista hän saavutti säilän joukkuekilpailussa hopeaa vuonna 1965 ja pronssia vuosina 1971 ja 1973. Salvadori kuoli 79-vuotiaana Torinossa 8. elokuuta 2021.
Aiheesta muualla

Cesare Salvadori Kansainvälinen olympiakomitea. (englanniksi)
Cesare Siepi

Cesare Siepi vuonna 1951.
Cesare Siepi (10. helmikuuta 1923 Milano, Italia – 5. heinäkuuta 2010) oli italialainen oopperalaulaja. Hän oli äänialaltaan basso.
Siepi syntyi ja opiskeli Milanossa. Hän debytoi 18-vuotiaana, jolloin hänellä oli rooli Giuseppe Verdin oopperassa Rigoletto.
Siepi loi sittemmin huomattavan kansainvälisen uran. Hän tulkitsi muun muassa Verdin, Donizettin, Puccinin ja Mozartin tuotantoa.
Aiheesta muualla

Kuvia tai muita tiedostoja aiheesta Cesare Siepi Wikimedia Commonsissa
DCA

DCA tarkoittaa seuraavia:
AMX-13 DCA, ranskalainen ilmatorjuntapanssarivaunu
DCA-sopimus, Yhdysvaltojen eri maiden kanssa tekemä kahdenvälinen puolustussopimus
Dikloorietikkahappo, lyh. DCA
Ronald Reaganin kansallinen lentoasema, lyh. DCA (IATA)
Tanssikoulu DCA, Espoossa ja Helsingissä toimiva tanssikoulu.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”DCA”, voi hakea sivunnimihaulla, laajalla sivunnimihaulla tai tekstihaulla.
ContraPoints

| Natalie Wynn |
| --- | --- |

Henkilötiedot
Syntynyt: Virginia 
Aiheesta muualla
www.contrapoints.com
Natalie Wynn (s. 21. lokakuuta 1988) on yhdysvaltalainen tubettaja, joka käsittelee ContraPoints-nimisellä YouTube-kanavallaan poliittisia ja yhteiskunnallisia aiheita. Monilla hänen videoillaan nähdään usean hänen itsensä esittämän hahmon välisiä väittelyjä.
Wynn on syntynyt ja kasvanut Yhdysvaltain Virginian osavaltiossa. Sieltä hän muutti Illinoisiin tekemään jatko-opintojaan Northwesterin yliopistossa filosofian tohtoriohjelmassa, mutta jätti opinnot kesken vuonna 2015.
Wynn aloitti tubettamisen vuonna 2008. Aluksi hänen sisältönsä keskittyi ateismin puolustamiseen ja kreationismin vastustamiseen. Vuonna 2014 GamerGaten aikaan hän huomasi oikeistopopulistisen sisällön lisääntyneen YouTubessa ja vastauksena tälle hän alkoi luoda omia videoita, joissa sosiaalisen oikeudenmukaisuuden aiheet yhdistyvät huumoriin, dragiin ja filosofiaan.
Wynn perusti Contrapoints-nimisen YouTube-kanavansa vuonna 2016. Videoillaan hän käsittelee aiheita, kuten sukupuoli, rotu, äärioikeisto ja kapitalismi. Vaikka videoiden on tarkoitus olla viihdyttäviä, ne täyttävät myös hyvän väittelyn kriteerit: Wynn ottaa aina kantaa vastapuolen vahvimpiin argumentteihin, esittää suuren määrän todisteita väitteidensä tueksi ja tunnustaa, kun vastapuoli on oikeassa tai hän itse on väärässä. Hänen lähtökohtansa on aina tutustua käsiteltävään aiheeseen läpikotaisin ja pyrkiä ymmärtämään vastapuoltaan. ContraPoints on voittanut YouTuben Streamy Awardsin palkinnon parhaasta kommentaarista.
Wynn on avoimesti transsukupuolinen. Hän on aloittanut sukupuolenkorjausprosessinsa ContraPoints-kanavan olemassaolon aikana, joten seuraajat ovat päässeet seuraamaan hänen transitiotaan.
Aiheesta muualla

ContraPoints YouTubessa
Natalie Wynn Internet Movie Databasessa. (englanniksi)
Catherine McAuley

Catherine McAuley
Catherine McAuley (29. syyskuuta 1778 – 11. marraskuuta 1841) oli irlantilainen hyväntekijä ja roomalaiskatolisen Sisters of Mercy -sääntökunnan perustaja. McAuley vaikutti erityisesti Irlannissa ja Englannissa, joihin hän perusti elämänsä aikana yhteensä yhdeksän Sisters of Mercy -sääntökunnan luostariyhteisöä. Hänet tunnetaan köyhyydestä kärsineiden tyttöjen ja naisten eteen tehdystä avustustyöstä. Erityisesti hän pyrki edistämään vähävaraisten tyttöjen koulutusmahdollisuuksia.